# data[].attributes.headline
Com afrontar el dol amb els infants en aquestes circumstàncies

# data[].attributes.subject
Com afrontar el dol amb els infants en aquestes circumstàncies

# data[].attributes.attachment_link.readable_text
Donada la situació d'emergència sanitària actual, en els propers dies i setmanes, moltes famílies, infants i adolescents es trobaran amb la situació de pèrdues de persones significatives, de manera inesperada i sobtada.

Aquest article té com a objectius facilitar informació respecte al dol en la infància i l'adolescència, destacar els aspectes rellevants o diferencials de les pèrdues en la situació actual i oferir pautes generals respecte a com comunicar la mort d'algú estimat, així com acompanyar els infants i adolescents en aquest procés.

1. Aspectes rellevants de la situació actual

Degut a la situació de pandèmia de SARS-CoV-2, serà freqüent trobar-nos amb situacions de mort sobtada (sense possibilitat d'acomiadar-se ni de preparar-nos) amb l'afegit d'una situació de confinament i la impossibilitat de realitzar els rituals d'acomiadament habituals (vetlla, enterrament, funeral).

Aquest context de confinament comporta, pels nens i les famílies, una alteració de les rutines i la pèrdua de les relacions habituals amb persones significatives de l'entorn. Això pot generar por i angoixa que se sumaran a les dificultats per elaborar un dol per una mort sobtada davant la qual no hi hagut oportunitat de despedir-se abans de morir, ni tampoc després, realitzant els rituals corresponents.

No poder anticipar la mort ni mantenir les rutines habituals és un canvi brusc, ràpid i inesperat. L'aïllament social que comporta el confinament no només dificulta el fet de poder acompanyar emocionalment el familiar malalt, sinó que també podria comportar, per exemple que, en cas que emmalalteixi algun dels progenitors, el nen hagi de romandre confinat a casa, sense les seves figures principals de vinculació.

Davant d'una mort inesperada com poden ser els decessos per COVID-19, cal tractar d'ajudar a l'infant a acceptar la notícia sense cap preparació. Ajudarà verbalitzar la nostra pròpia vivència de shock i incredulitat, i donar-los temps i espai per assimilar els fets.

Aquesta situació és possible que generi, tant en els adults com en els infants, un dol més complicat d'elaborar, pel fet de no poder expressar i atendre les necessitats emocionals, que de manera natural desencadena el procés de pèrdua. Poder acomiadar-se d'una persona estimada és necessari per garantir un dol saludable.

Molt probablement, tant per les famílies, com pels infants i adolescents, serà important fer rituals o actes simbòlics d'acomiadament de la persona estimada un cop finalitzat el procés de confinament.

2. La infància i l'adolescència davant la mort d'un familiar

La mort comporta sempre patiment i dolor i, per tant, generalment costa parlar-ne. De vegades, fins i tot, esdevé un tema tabú entre les famílies. Encara és més difícil quan s'ha d'explicar a un fill la pèrdua d'una persona estimada. Els adults poden evitar parlar de la mort amb els seus fills per tal de protegir-los del patiment. Però la mort és una experiència més de la vida, i parlar-ne permet a l'infant comprendre-la, explorar i expressar les emocions de patiment, tristesa i dolor que comporta i finalment li permet elaborar el dol.

D'altra banda, hem de tenir present que, sovint, a la infància està molt present el tema de la mort, de manera que els nens poden jugar a que els animals es moren. En ocasions fins i tot poden expressar que voldrien morir-se quan estan enfadats o en situacions d'elevada intensitat emocional. Tot i això, hem de tenir present que el concepte de mort que poden tenir és immadur, o encara està en construcció (per exemple, poden no entendre encara el concepte d'irreversibilitat), pel que donar un espai per poder parlar sobre la mort de manera natural pot ajudar a que els infants no es facin idees i conceptes equivocats sobre la mateixa.

Per tant, és important que els pares acompanyem els nostres fills en aquest procés de vivència emocional i de dol, intentant donar espai per parlar-ne amb seguretat, i deixar que els infants i els adolescents expressin les seves emocions, ajudant-los a comprendre les fases del cicle vital i el procés de pèrdua.

3.Pautes generales per parlar de la mort en la infància i l'adolescència

A continuació s'exposen algunes idees per facilitar el comunicar i parlar de la mort d'un ésser estimat en el context actual:

És recomanable que la comunicació de la mort d'algú estimat sigui donada pels pares/figura de vinculació. Si no és possible, s'hauria d'encarregar l'adult amb més proximitat afectiva.

La informació ha de ser donada tant aviat com sigui possible.

Cercar un lloc tranquil, conegut, acollidor i segur per l'infant. Habitualment, la seva habitació. Seure al seu costat de manera que ens posicionem a la mateixa alçada. Segons l'etapa del desenvolupament i les característiques personals de l'infant, pot haver-hi contacte físic o abraçades.

El llenguatge ha d'estar adaptat a l'edat; és important fer servir frases senzilles, un to de veu calmat i una actitud de proximitat.

En un missatge breu però comprensible, els pares intentaran explicar que ha passat quelcom molt trist, que la persona estimada ha mort i que no la podrem tornar a veure.

És important fer un acompanyament al procés emocional individual de la persona, ajudant a expressar les seves emocions i clarificar els dubtes que pugui presentar.

És necessari respondre amb informació real però sense donar més informació de la que el nen té la capacitat cognitiva i emocional de processar. Per exemple, si mostra sentiments de culpa és important remarcar que no ha tingut cap responsabilitat.

Crear un espai per parlar i abordar les seves preocupacions sobre la pèrdua, respectant i validant les seves emocions afavorirà l'elaboració del dol.

És necessari que l'infant estigui acompanyat durant tot el temps, i que se li transmeti que no estarà sol i que qualsevol resposta emocional que tingui serà adequada.

A la infància, s'aprèn del model dels adults referents respecte a quina és l'expressió emocional vàlida pel dolor. Si l'adult nega o amaga els seus sentiments, l'infant tendirà a donar aquest tipus de resposta. El procés de pèrdua és un procés dolorós i, per tant, les emocions de tristesa, dolor i plor són esperables. Cal remarcar, però, que totes les emocions i totes les formes d'expressió són individuals i vàlides.

Qui: la persona amb més vincle (els progenitors sempre que sigui possible).

Quan: el més aviat possible, però fer-ho de forma presencial.

On: en un lloc íntim i segur, on l'infant pugui expressar lliurement el que senti.

Com: de manera clara i concisa, donant espai per respondre les preguntes que tingui.

4.Comprensió del concepte de mort al llarg del desenvolupament

El concepte de mort i la comprensió sobre la pèrdua és limitat en la infància i va evolucionant al llarg del desenvolupament. A continuació presentem les característiques diferencials en funció de l'edat:

Abans dels 2 anys:

En aquesta edat, el desenvolupament cognitiu encara no li permet comprendre el concepte de mort, però si que percebrà l'absència de la persona. Hi ha, però, molta angoixa de separació, especialment si la persona que ha mort era una figura de referència. L'infant percebrà els canvis que esdevinguin arrel de la mort del familiar en les rutines i en l'entorn i, especialment, es mostrarà sensible a l'estat d'ànim dels cuidadors. En aquest sentit, és possible que l'infant es mostri més irritable. En ocasions, la son i l'alimentació es poden veure alterades.

Poder mantenir les rutines dins del possible.

Garantir la seva seguretat i cura; explicar que no es quedaran sols, sense cuidadors.

Fer servir un llenguatge adaptat.

Garantir que hi hagi figures de referència conegudes, en cas que els progenitors no hi puguin ser.

Es poden fer servir contes, jocs, etc., per fer més fàcil la comprensió del que ha passat.​

Dels 3 als 6 anys:

En aquesta etapa evolutiva (fase preoperacional), es presenta una comprensió limitada de la mort (sobretot els més petits). Tot i que la mort pot estar present en el seu vocabulari, dibuixos i, fins i tot, en els seus jocs, encara no comprenen que és un fenomen irreversible (poden pensar que qui mor pot tornar) i universal (poden pensar que no els hi pot passar a ells ni als seus coneguts).

D'altra banda, tampoc entenen el concepte de causalitat, i poden fer servir el pensament màgic per explicar la mort de l'ésser perdut. En aquest sentit, per exemple, hem d'estar alerta, perquè poden pensar que ells han estat els responsables de la mort d'un familiar.

Fer servir un llenguatge concret i clar quan parlem de la mort.

No reprimir excessivament els nostres sentiments mentre li expliquem, és normal plorar o mostrar-se làbil en aquests moments.

Estar al seu costat, sense exigir-li que segueixi escoltant o qualsevol altra resposta que pugui fer, mostrant que hi ha algú que estarà al seu costat de manera incondicional. La nostra funció és acompanyar-los, sigui quina sigui la seva resposta.

Si és necessari, s'aconsella fer servir material com ara contes, pel·lícules, històries, per tal que el nen pugui entendre millor el què passa, sempre, però, ajustat a la realitat.

Fer el ritual corresponent un cop finalitzat el confinament. Els nens a partir de 5 anys poden participar si volen, és important anticipar-los prèviament quina serà la situació.

Donat que no ha estat possible el comiat presencial, poden realitzar actes simbòlics: portar dibuix, joguina o el que per ells sigui rellevant el dia del comiat. Aquest fet pot facilitar la comprensió de que no hi ha una tornada (la mort és irreversible).

Tranquil·litzar-los i donar-los seguretat.

Dels 6 als 12 anys:

Aquesta és l'etapa del pensament concret, de manera que els infants ja tenen més capacitat per a entendre el concepte de mort i tot el que comporta: universalitat, irreversibilitat i causalitat.

És l'època on poden presentar més pors, pel que hem d'intentar aclarir en la mesura del possible els aspectes reals de la pèrdua per tal d'evitar que es magnifiquin les seves pors i fantasies. En aquesta època també són més curiosos, de manera que poden fer-nos tot tipus de preguntes, algunes de les quals ens poden resultar incòmodes, però cal emmarcar-les en el procés de desenvolupament en el que l'infant es troba i intentar donar resposta, sempre que puguem.

Aclarir aspectes reals de la pèrdua per no potenciar pors.

Donar un espai per a l'expressió emocional i per a la realització de preguntes, intentant respondre-les amb claredat i sinceritat.

Parlar de la persona morta sense amagar-se, ni com a tema tabú.

Implicar-los en rituals d'acomiadament adaptats a la situació actual (per exemple, escriure una carta de comiat, fer un dibuix...), on poder expressar emocions.

Sovint reclamen una explicació "d'on està el cos i què passarà amb ell". En aquestes circumstàncies més que mai, cal poder donar resposta a aquestes preguntes, amb informació ajustada a la realitat, i que l'infant, segons la seva edat, pugui entendre.

L'objectiu del dol per la pèrdua d'algú estimat no és "passar pàgina ràpidament per tal que el meu fill no pateixi". Així, serà positiu parlar de la persona morta, mirar fotos, recordar anècdotes, moments de convivència mutus, etc .per tal d'elaborar aquest dol.

Adolescència, a partir dels 13 anys:

A l'adolescència ja s'ha desenvolupat la capacitat de pensament abstracte, fet que permet comprendre la mort d'una manera similar als adults. No obstant, els adolescents poden presentar una expressió emocional diferent, per exemple, manifestant poc patiment o mostrant-se més irritables. A l'adolescència, els pot començar a preocupar l'impacte que la mort tindrà en la seva vida.

Explicar la realitat de la pèrdua.

Implicar activament els adolescents en els rituals de comiat, sempre i quan ells hi estiguin d'acord.

Legitimar les seves emocions i permetre que les expressin. Recordar que totes les emocions són vàlides.

Escoltar les seves opinions.

Oferir algun exemple de com nosaltres hem elaborat un dol anterior o com ells mateixos ho van realitzar en un altre moment (amb algun ésser estimat, animal de companyia...).

Estar disponibles alhora que respectem que tinguin el seu propi espai.

5.Per acabar... RECORDAR QUE:

La situació d'emergència sanitària actual generarà situacions de morts sobtades en moltes famílies i suposarà un repte el com informar als nens i adolescents.

Tots els infants i adolescents tenen dret a rebre la informació que sigui ajustada a la situació real, tenint en compte el moment de desenvolupament en el que es troben.

No hi ha una forma única i universal d'expressió del malestar. Tots tenim la nostra i totes són vàlides.

No parlar sobre un fet dolorós, no vol dir que no existeix. Evitant parlar de quelcom dolorós, no només no ajudem als nens i adolescents a comprendre el què ha passat, sinó que limitem la seva expressió emocional i evitem que puguin activar recursos personals que els hi seran útils al llarg de la vida.

Introdueix el teu correu electrònic i t'enviarem a l'enllaç per descarregar l'informe.

# data[].attributes.attachment_link.title
Afrontament del dol en la infància i l'adolescència en el context de pandèmia per SARS-CoV-2. Pautes per a les famílies

# data[].attributes.attachment_link.description
Donada la situació d'emergència sanitària actual, en els propers dies i setmanes, moltes famílies, infants i adolescents es trobaran amb la situació de pèrdues de persones significatives, de manera inesperada i sobtada.Aquest article té com a objectius facilitar informació respecte al dol en la infància i l'adolescència.

# data[].attributes.headline
Si voleu parlar del dol amb els nens que fan primer i segon

# data[].attributes.subject
Si voleu parlar del dol amb els nens que fan primer i segon

# data[].attributes.attachment_link.readable_text
Sense classes durant alguns dies, els nens i nenes tindran molt més temps per fer coses. A més dels deures que les escoles han posat per a aquestes setmanes, podeu fer alguna d'aquestes propostes tan divertides en família, que us planteja l'equip de l'" InfoK".
1. Fem manualitats
La Lyona, una campiona de la il·lustració i les manualitats, us proposa fer un quadern de viatge desplegable. Necessitem una llibreta en blanc, cola, tisores, un parell de retoladors i un regle. Comencem imprimint fotos que tinguem a l'ordinador. La Lyona ha escollit fotos d'un viatge que va fer fa un temps a Roma, a Itàlia. I el resultat és un àlbum ben bonic!

La proposta per no quedar-nos quiets a casa mentre no hi ha escola ens arriba des d'Atlanta, als Estats Units. Aquesta noia de 14 anys és la Jalaiah Harmon i s'ha fet superfamosa amb aquesta coreografia. La cançó d'aquest ball que ho va petar a les xarxes és del raper Kei Kem i es diu "Lottery", per si ho voleu provar. La seva coreografia s'ha fet tan famosa que la van convidar a ballar-la a l'All-Stars, el partit de les estrelles de l'NBA. Si voleu ser les estrelles del menjador de casa vostra, ja podeu anar practicant! Vinga!!! Que no quedi ningú quiet!

Si us flipen els coets i els planetes no us perdeu aquesta web: spaceplace.nasa.gov. La teniu disponible en castellà i en anglès i és un autèntic tresor de propostes per passar el temps fins a l'infinit i més enllà!
Hi trobareu 40 jocs online, com per exemple un per a Mart i explorar el planeta vermell amb el nou robot Perseverance.
Hi ha 184 activitats relacionades amb la Terra, el Sol, el Sistema Solar, l'Univers i la ciència i la tecnologia espacials. Hi ha un munt de vídeos per aprendre de forma ben fàcil temes com ara quins són els satèl·lits naturals de cada planeta o què és un forat negre!
I un altre grup de propostes són les manualitats espacials. També podeu aprendre a fer un munt de coses, com ara un autèntic coet de reacció de pastilles efervescents!
4. Cuinem!
I si ens colem a la cuina? Per exemple, podem aprofitar per fer galetes aptes per a tothom. Què necessitem? Farina d'arròs, mantega sense lactosa, sucre i ous. Posem mantega en un bol i la barregem amb sucre. Hi afegim un ou i amb la clara ho barregem tot. Després hi anem afegint la farina a poc a poc i ho tornem barrejar tot plegat. Un cop ho tenim ben compacte, ho emboliquem amb paper film i ho deixem una hora i mitja a la nevera. Després l'estirem, ho fem més o menys prim segons vulgueu i li donem una forma. Finalment, ho posem sobre paper vegetal i cap al forn a 170 graus durant un quart d'hora. I voilà! Però si busqueu bé trobareu un munt de propostes de cuina tan xules com aquesta.

# data[].attributes.attachment_link.title
Quatre propostes de l'"InfoK" per fer amb nens i sense sortir de casa

# data[].attributes.attachment_link.description
Sense classes durant alguns dies, els nens i nenes tindran molt més temps per fer coses. A més dels deures que les escoles han posat per a aquestes setmanes, podeu fer alguna d'aquestes propostes tan divertides en família, que us planteja l'equip de l'" InfoK". 1.

# data[].attributes.attachment_link.readable_text
Estem vivint un període excepcional de reclusió i confinament a les cases de tot Catalunya degut a la decisió presa pel Govern de Catalunya de tancar tots els centres escolars de Catalunya com a mesura de contenció per fer front al coronavirus i l' estat d'alarma declarat pel Govern Espanyol el dia 13 de març.

Des de Fundesplai volem aportar la nostra mirada des del lleure i donar alguns consells pràctics a les famílies. Avui et proposem 21 idees creatives i educatives per fer amb els nens i nenes a casa mentre estiguin les escoles tancades.

Però abans dels jocs i les activitats creiem que és important que ajudem als infants a comprendre que les mesures que s'han pres són excepcionals i posen en joc els valors de la solidaritat i la responsabilitat col·lectiva. Tenim un gran repte: aturar entre totes i tots l'expansió del coronavirus! En aquest sentit, et recomanem que miris amb els teus fills i filles l' especial infoK pel coronavirus que pot ser molt aclaridor.

Aquests dies seran un gran repte per a la vida familiar però també poden ser una gran oportunitat. Aprofitem per corresponsabilitzar els infants promovent la seva participació en l' organització dels horaris i les rutines familiars. És important mantenir-les tant com sigui possible, tot i que caldrà ser flexibles i tenir grans dosis de paciència i empatia. Una estratègia útil i participativa pot ser crear un calendari amb dibuixos i franges horàries per establir quin temps dedicarem a les tasques de la llar, a les tasques escolars, a jugar, a treballar (en el cas dels adults que puguin teletreballar), a dormir, a les pantalles, etc. En aquest article trobareu més consells generals per organitzar-se.

A més a més, creiem que és essencial estimular el joc lliure el màxim de temps possible, ja que és a partir d'aquests que els infants creixen i es desenvolupen amb més naturalitat i salut. Una bona manera d'estimular el joc lliure és tenir els espais de joc preparats, potser per diferents racons d'activitat i posar música ambiental relaxant per ajudar a la fluïdesa del joc i la concentració dels infants.

A part d'aquestes premisses generals, aquí teniu les nostres 21 idees creatives d'activitats, jocs i experiments perquè siguin uns dies divertits i amb infinitat d'oportunitats per aprendre, créixer i conviure amb bon humor:

1. Fer manualitats

Els moments per crear poden ser molt enriquidors per als nens i nenes perquè desenvolupin la seva creativitat, la psicomotricitat fina, la paciència i la tranquil·litat. Les manualitats tenen molts beneficis. Depenen de l'edat dels infants seran més adequades unes tècniques o unes altres. És important tenir en compte que haurien de ser estones de manualitats poc dirigides, apel·lant a la llibertat creativa i d'expressió dels infants i deixant-los experimentar amb els materials sense por. I com a mares i pares intentar no restringir-nos gaire per la por a que embrutin... haurem de netejar entre tots i totes quan s'acabi l'activitat 😉

Es poden plantejar diferents estratègies: o (1) preparem un armari, calaix o caixa amb tots els materials necessaris per a manualitats diverses i que els infants vagin explorant totes les possibilitats o (2) comencem per un material inicial i cada dia aportem un material nou a la caixa. D'aquesta manera anem dosificant les possibilitats creatives.

Podem fer servir materials o tècniques com: mandales, pintures de dits, pintures tempera, aquarel·les, guixos, colors pastel, plastilina, cera modelable, fang, papiroflèxia, decopach, purpurina, gomets i washi tape, braçalets amb fils de brodar, llanes, materials reciclats, titelles amb mitjons, pintar pedres, fer mòbils amb fustes,... imaginació i creativitat al poder!!

2. Llegir contes, llibres i còmics

Traiem la pols a la biblioteca de casa i afavorim la lectura de contes il·lustrats, còmics o llibres. Si els que tenim a casa ja els hem llegit moltes vegades, provem de fer algun intercanvi amb amics/es o veïns/es, sempre evitant aglomeracions, segons les recomanacions de salut. També en podem buscar a l' ebiblio en format digital, o comprar-ne algun per internet. Et recomanem especialment els llibres i contes per la igualtat de gènere que vam seleccionar per la proposta educativa Encoratja't.

També podem buscar audiollibres en català en format mp3, castellà o anglès a S potfy o altres plataformes d'audiollibres online. Escoltar històries sense veure les imatges ajuda a desenvolupar la imaginació i la riquesa interior dels infants.

Hi ha moltes iniciatives per trobar lectures gratuïtes a la xarxa, com és el cas de l' IQUIOSC, que ofereix tota la seva selecció de revistes en català de manera gratuïta.

3. Molta música

Aprofitem aquests dies casolans perquè els nens i nenes gaudeixin de la música. Escoltem música de tot tipus, cantem junts, toquem instruments improvisats, fem lloc a la sala de casa per poder ballar. Als infants els encanta compartir estones de ball i expressió corporal amb els adults, i hem de tenir en compte que al llarg del dia haurem d'anar combinant estones d'activitats més mogudes i físicament intenses amb estones més tranquil·les. El ball i la música són una bona oportunitat.

Heu jugat mai al joc de les cançons encadenades? Podeu començar-lo a practicar en família, ja veureu què divertit!

Sabies que hi ha molts grups com El Pot Petit que ofereixen cançons, concerts i idees a les xarxes? O la Dàmaris Gelabert que en el seu canal You Tube farà un concert en directe el dimecres 18 de març a les 18h? També el grup XIULA s'ha posat les piles i han creat una cançó divertidíssima amb la col·laboració de moltes famílies que els han enviat vídeos de les activitats que fan a casa durant el confinament.
Mireu, escolteu i balleu!!

4. Compartim hobbies o aficions

Si t'agrada cosir, fer ganxet, fer bricolatge, modelisme, fer puzzles gegants o tens altres aficions que es poden fer a dins de casa potser és el moment de compartir-les amb els teus fills i filles i que puguin començar a practicar pel seu compte. Tingues en compte la seva edat i valora si són activitats adaptades que poden fer amb certa autonomia i de manera segura.

Potser podeu aprendre a cosir un boca'n roll (porta entrepans)? Al Pinterest o al youtube trobaràs un munt de tutorials.

O potser podem practicar l'art de la costura tot fabricant mascaretes? CatSalut ha preparat un formulari online per organitzar-ne la recollida. Així entre tots i totes podem posar el nostre granet de sorra a la crisi del coronavirus, no?

5. Una estona de videojocs o pantalles...

Durant el dia hi haurà moments per a tot... hem de pactar uns horaris o uns temps de pantalla en funció de l'edat (incloent videojocs, mòbils, tablets, dibuixos animats, televisió). Amb els infants més petits que encara no saben llegir l'hora en un rellotge recomanem fer servir rellotges de sorra perquè sigui més visual i clar el pas del temps. Hem de tenir en compte les recomanacions dels experts com la regla del 3-6-9-12 de Serge Tisseron.

La OMS el 2019 fa unes recomanacions pel que fa a l'ús de pantalles en la infància que diuen que els infants menors de 2-3 anys no han de fer servir les pantalles ni mirar la tele, i que a partir de 2 anys com a màxim una hora diària.

Però a més a més del temps de pantalles haurem de controlar la qualitat del que miren o juguen: que no hi hagi continguts violents, sexistes ni racistes i que sigui adequat a l'edat dels infants.

I pel que fa a navegar per internet i les xarxes socials, tingues en compte les recomanacions que fa la Generalitat de Catalunya a través de la pàgina Internet Segura, on trobaràs una Guia per practicar hàbits cibersaludables, molt recomanable per despertar l'esperit crític respecte els entorns digitals. En aquesta mateixa pàgina trobareu els Relats sobre Ciberseguretat Infantil, destinats a infants de 6 a 12 anys per aprofundir en qüestions de ciberseguretat a la xarxa i privacitat, i un joc online sobre el tema: CiberAventura a la Ciutat.

A partir d'aquestes premisses, des de Fundesplai et recomanem:

> 13 videojocs i apps sobre canvi climàtic> 5 videojocs divertits, educatius i transformadors

6. Jocs de taula

Els jocs de taula són molt interessants per aprofundir en diverses habilitats i capacitats. Et recomanem especialment els jocs de taula cooperatius perquè proposen un repte col·lectiu i afavoreixen el joc sense violència ni competitivitat. Els jocs de taula en general i especialment els cooperatius són una gran eina educativa perquè afavoreixen el treball en equip i habilitats com la concentració, l'estratègia, etc.

> Aquí et pots descarregar la nostra guia de jocs cooperatius de 3 a 18 anys (PDF)

7. Cuinar en família

Cuinar en família és molt divertit i enriquidor. Estimula els aprenentatges i la convivència. Si podem, aprofitem aquests dies per fer tota mena de receptes amb els nens i nenes: amanides, macedònies, galetes, pastissos, etc. I a partir de 8-10 anys poden començar a cuinar sols receptes senzilles i segures. Coneixes el programa de cuina per a infants Manduka? Aquests dies que els nens i nenes passen tot el dia a casa, es poden convertit en grans petits xefs!

A partir de la cuina i de les receptes els infants poden entrenar la creativitat i moltes capacitats i habilitats com la lectura, l'escriptura, les matemàtiques, els volums, els pesos, la psicomotricitat fina,... podem entrenar-nos en tècniques de cuina casolana, en fer iogurts, amassar pa o fer germinats de llavors per les amanides.
>> 15 receptes per cuinar en família, combatre el coronavirus i l'avorriment
8. Jocs de moviment o grup

Aquests jocs són adequats per a famílies nombroses o per jugar tots junts adults i nens i nenes. Cada dia hem d'estimular els jocs de moviment encara que sigui per dins de casa. Podeu buscar idees al nostre banc de recursos o seguir aquests exemples:

Fet i amagar per les habitacions

L'habitació a les fosques o el famós "cuarto oscuro"

El joc de les pel·lícules

Amagar objectes o joguines per la casa i jugar al "fred o calent"

Curses de cucs amb la panxa a terra pel passadís

El joc de les cadires cooperatives

Pica paret

El twister

9. Fer cabanes dins de casa

Qui no ha somiat de petit amb una cabana a la sala de casa? Als infants els encanten les cabanes! Els podem ajudar a construir-les i després deixar-los jugar amb calma i deixar volar la imaginació, o si són força autònoms/es els hi preparem el material i ells mateixos poden construir-la.

Podem fer servir sofàs, cadires, taules, mantes, llits, llençols, caixes de cartró... les possibilitats són infinites i el joc i la diversió també!

10. Proposar un repte cada dia

Podem proposar un repte diari, i fins i tot plantejar-lo com a calendari de sorpreses en què cada matí descobrim el repte. Alguns dels reptes podrien ser (segons l'edat):

Fer alguna de les activitats esmentades anteriorment

Preparar un regal casolà pels avis i àvies o altres familiars

Fer una torre ben alta amb totes les peces de construcció que tinguem per la casa fins aconseguir tocar el sostre

Fer una fila a terra de mitjons encadenats, quants metres farà de llarg?

Inventar-se una cançó amb lletra divertida que parli de la nostra família

Endreçar les joguines i triar les que no fem servir per donar o vendre de segona mà

Contar quants objectes de color blau hi ha en tota la casa

11. Fer ioga, meditació i relaxació

La pràctica del ioga té molts beneficis per als infants: millora la concentració, l'aprenentatge, l'atenció, l'autoconeixement, el control de la respiració, la relaxació, l'equilibri, etc. Durant aquests dies hi pot haver estones on els nens i nenes puguin practicar ioga o meditació. Només cal una estora i alguna guia útil. Coneixeu el joc de l' Eduioga? Una bona combinació de ioga i joc de cartes. Aquí podeu veure una demostració de ioga per nens.

També us recomanem la pràctica de la meditació conscient. Amb el llibre Tranquils i atents com una granota podeu aprendre a fer meditació en família. Aquí en teniu un exemple:

12. Les tasques domèstiques

Aquests dies a casa també poden ser una bona oportunitat per consolidar hàbits o implicar els infants en els aspectes de la vida quotidiana i les tasques domèstiques. A part de la cuina hi ha moltes altres tasques a fer que els poden fer sentir molt útils i responsables. De la mateixa manera que a les colònies dediquem un temps al que anomenem "serveis", a casa també podem establir uns criteris de qui es fa responsable de cada tasca. En funció de l'edat que tinguin es poden responsabilitzar de: parar i desparar taula, posar el rentaplats, rentar els plats manualment, posar la rentadora, estendre la roba, escombrar, fregar, netejar els vidres, treure la pols, guardar la roba als armaris...

Et recomanem que facis un cop d'ull al joc de les tasques de la llar com a joc de taula que ajuda a reflexionar sobre aquests aspectes.

13. El bagul de les disfresses

Podem organitzar una caixa, bagul o armari amb disfresses de tots els tipus i mides perquè puguin experimentar. Podem afegir roba i complements d'adults: als infants els encanta que la roba els vagi gran! Barrets, gorres, mocadors, cinturons, collarets, sabates, teles de diferents mides i colors,... tot s'hi val! Imaginació al poder!

Si col·loquem el bagul de les disfresses a prop d'un mirall i a més a més els hi proporcionem pintures de cara, encara serà encara més divertit!

14. Circuits de caniques

Els circuits de caniques o bales estimulen el desenvolupament de la creativitat i la imaginació, a part d'afavorir la concentració, la paciència, l'organització espacial i el desenvolupament del pensament matemàtic i físic. A més a més, ajuden a entrenar la psicomotricitat fina i la coordinació mà-ull. Actualment hi ha moltes marques comercials de joguines que venen circuits de bales. Recomanem només els que són de fusta o materials reciclats.

Però t'animem a què ajudis als teus fills i filles a crear circuits de caniques casolans i passar una bona estona creant-los i després fent-los servir.

15. Altres creacions amb material reciclat

Podem fer servir tot tipus de materials reciclats; capses de cartró de totes mides, paper de diari, tetrabricks ben nets, ampolles, taps de plàstic, etc. per construir objectes, joguines o invents. Per exemple; fabricar un vaixell, un castell, una granja, una cabana, una torre, un capgròs, una màscara, un cotxe, un coet, boles de malabars,... fem servir la imaginació i a partir dels materials reciclats i una mica de pintura i pega podrem crear fins a l'infinit!

16. Experiments científics

Els infants poden practicar invents científics a casa sota la vigilància dels adults. A partir d'experiències més o menys senzilles, adaptades a l'edat dels infants, poden descobrir i practicar principis bàsics de la química, la física, la biologia, la geologia, les matemàtiques,... no heu provat mai de fer un volcà amb vinagre i sosa? O experimentar amb el so fent un telèfon de pot de iogurt? O plantar llegums en cotó humit perquè germinin?

Us recomanem especialment:

17. Comunicar-nos amb els amics i amigues

Hem de tenir present que per als nostres fills i filles les amistats són molt importants. El fet que l'escola estigui tancada i que es limitin les activitats col·lectives durant uns dies pot fer que els infants se sentin més sols o insegurs, i que s'afebleixin les seves interaccions socials.

Podem aprofitar els contactes de whatsapp amb les altres famílies per intercanviar vídeos, àudios i imatges de les activitats que fem. Segur que podem compartir idees i afavorir els vincles d'amistat. A partir de 10 anys podem practicar les vídeo conferències mitjançant diferents plataformes i a 3 o 4 bandes per anar afavorint les competències digitals i comunicatives.

18. Jocs a la banyera

Fins als 8-9 anys jugar i experimentar a la banyera pot ser molt estimulant i divertit. En el cas dels infants petits, hem d'extremar la vigilància en el moment del bany. Però aquests dies podem apel·lar a la nostra creativitat i inventar banys originals amb bombolles, o l'aigua tenyida de colors amb colorant alimentari, o amb música de fons, o amb ninots i vaixells per fer joc simbòlic... Atenció, però de vigilar el consum d'aigua i no fer banyeres massa plenes ni massa sovint.

19. Àlbums de fotos

Als infants més grans els podem encarregar que aquests dies preparin aquells àlbums de fotos que fa temps que volem fer i mai trobem el moment,... que seleccionin les imatges, les imprimeixin, les enganxin en una llibreta, que facin comentaris... o sinó en format digital. Així també entrenen les seves competències digitals. Amb els més petits i petites podem preparar de manera casolana jocs de taula tipus memory amb les fotos de la família o els amics propers.

20. Fer teatre

En algun racó de la casa podem muntar un escenari improvisat, penjar una cortina i afavorir que els infants facin obres de teatre i desenvolupin les seves capacitats escèniques. També podem muntar un teatre de titelles i fabricar titelles de dit i que ells i elles s'inventin les històries. Els nens i nenes més grans poden preparar un bon guió, el material per a la decoració, el vestuari, el maquillatge, la música, etc...

Una altra opció és fer teatre amb ombres xineses, primer haurem de retallar les formes a les cartolines, preparar el llençol i endavant amb la creativitat per inventar una bona obra.

21. Practicar l'escriptura creativa

Aquests dies donen molt per escriure... les històries que van sorgint i que ens podem imaginar arrel de la situació excepcional que estem vivint. Podem aprofitar-ho per despertar la nostra creativitat i posar-nos a escriure. Haurem de tenir en compte l'edat dels infants i anar combinant dibuix amb escriptura. Escriure o inventar-se històries és una bona manera de canalitzar les emocions; l'estrès, l'angoixa,... i despertar també l'humor i l'esperit crític.

Què podem escriure?

Un diari de cada dia del confinament, podem enganxar-hi fotos o fer dibuixos de tot el que anem fent i (segons l'edat) de les notícies del dia de seguiment de la pandèmia

Cartes a les persones que estimem, especialment als avis i àvies que estan sols a casa o confinats en residències,... després els hi podem fer una foto per enviar per whatsapp 😉

Històries de ficció que ens inventem; amb els menors de 6 anys podem crear àlbums il·lustrats sense lletra o amb poca lletra

Còmics

El joc de les històries encadenades: una persona escriu una frase, doblega el paper i deixa només una o dues paraules a la vista, a partir de les quals l'altra persona ha de continuar la història. Després la segona persona torna a doblegar i deixa només una paraula a la vista, i així successivament. Quedarà una història ben esbojarrada!

També pots remenar a les xarxes socials i descobrir moltes altres propostes. Et recomanem especialment les l' propostes diàries que fan des de Associació Casal Infantil de la Mina (@casalmina) amb la campanya #NoDeixisdeJugar

Altres idees
Si t'ha agradat aquesta entrada, comparteix a les xarxes!! I a passar el confinament el millor possible 😉

# data[].attributes.attachment_link.title
21 Idees creatives (i educatives) per fer amb els nens i nenes a casa - Fundesplai Món Escolar

# data[].attributes.attachment_link.description
Estem vivint un període excepcional de reclusió i confinament a les cases de tot Catalunya degut a la decisió presa pel Govern de Catalunya de tancar tots els centres escolars de Catalunya com a mesura de contenció per fer front al coronavirus i l' estat d'alarma declarat pel Govern Espanyol el dia 13 de març.

# data[].attributes.attachment_link.title
El monstre de colors (adaptació coronavirus)

# data[].attributes.headline
Per tenir una idea general sobre com afrontar el virus des del punt de vista de nosaltres com a pares

# data[].attributes.subject
Per tenir una idea general sobre com afrontar el virus des del punt de vista de nosaltres com a pares

# data[].attributes.attachment_link.title
Guia de gestió psicològica davant quarantenes per malalties infeccioses

# data[].attributes.body
Des de l'equip d'Educació Especial de l'escola volem fer-vos diferents propostes que us ajudin a passar el temps amb els vostres fills i donar suport per tal que ells comprenguin els canvis que s'han donat al seu voltant i els puguin expressar.
Esperem que sigui profitós i que ens puguem veure molt aviat!!!